Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: 1996. évi CXIII. törvény módosítása
Paragraph Index: 796

„21. § (1) A devizabelföldi lakáselõtakarékoskodót, illetve kedvezményezettet — legfeljebb az elsõ nyolc megtakarítási év során — a lakáselõtakarékoskodó által az adott megtakarítási évben befizetett betét összegéhez igazodó mértékben állami támogatás illeti meg, amelyet a lakáselõtakarékoskodónak a lakástakarékpénztárnál a szerzõdéskötéskor vagy késõbb benyújtott kérelme alapján a központi költségvetés évente nyújt. A lakáselõtakarékoskodó jogosult az állami támogatás iránti kérelmét a megtakarítási év utolsó napjáig a teljes megtakarítási évre vonatkozóan módosítani. Az állami támogatás igénylésének, folyósításának, elszámolásának és a felhasználás ellenõrzésének rendjét a Kormány rendeletben határozza meg.”

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes